**Ministru kabineta noteikumu projektu kopas par darbības programmas “Izaugsme un nodarbinātība” specifisko atbalsta mērķu[[1]](#footnote-2) un to pasākumu[[2]](#footnote-3) īstenošanas rādītāju precizēšanu sākotnējās ietekmes novērtējuma ziņojums (apvienotā anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Netiek aizpildīts saskaņā ar Ministru kabineta (turpmāk – MK) 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | MK noteikumu projekti par grozījumiem:- MK 2016. gada 21. jūnija noteikumos Nr. 403 “Darbības programmas “Izaugsme un nodarbinātība” 5.3.1. specifiskā atbalsta mērķa “Attīstīt un uzlabot ūdensapgādes un kanalizācijas sistēmas pakalpojumu kvalitāti un nodrošināt pieslēgšanas iespējas” īstenošanas noteikumi” (turpmāk – MK noteikumi Nr. 403),- MK 2016. gada 2. augusta noteikumos Nr. 514 “Darbības programmas “Izaugsme un nodarbinātība” 5.4.1. specifiskā atbalsta mērķa “Saglabāt un atjaunot bioloģisko daudzveidību un aizsargāt ekosistēmas” 5.4.1.1. pasākuma “Antropogēno slodzi mazinošas infrastruktūras izbūve un rekonstrukcija *Natura 2000* teritorijās” īstenošanas noteikumi” (turpmāk – MK noteikumi Nr. 514),- MK 2016. gada 8. marta noteikumos Nr. 150 “Darbības programmas “Izaugsme un nodarbinātība” 5.4.2. specifiskā atbalsta mērķa “Nodrošināt vides monitoringa un kontroles sistēmas attīstību un savlaicīgu vides risku novēršanu, kā arī sabiedrības līdzdalību vides pārvaldībā” 5.4.2.1. pasākuma “Bioloģiskās daudzveidības saglabāšanas un ekosistēmu aizsardzības priekšnoteikumi” īstenošanas noteikumi” (turpmāk – MK noteikumi Nr. 150),- MK 2016. gada 20. decembra noteikumos Nr. 859 “Darbības programmas “Izaugsme un nodarbinātība” 5.4.2. specifiskā atbalsta mērķa “Nodrošināt vides monitoringa un kontroles sistēmas attīstību un savlaicīgu vides risku novēršanu, kā arī sabiedrības līdzdalību vides pārvaldībā” 5.4.2.2. pasākuma “Vides monitoringa un kontroles sistēmas attīstība un sabiedrības līdzdalības vides pārvaldībā veicināšana” īstenošanas noteikumi” (turpmāk – MK noteikumi Nr. 859),- MK 2017. gada 28. marta noteikumos Nr. 174 “Darbības programmas “Izaugsme un nodarbinātība” 5.6.3. specifiskā atbalsta mērķa “Vēsturiski piesārņoto vietu sanācija” īstenošanas noteikumi” (turpmāk – MK noteikumi Nr. 174),- MK 2016. gada 9. augusta noteikumos Nr. 519 “Darbības programmas “Izaugsme un nodarbinātība” 5.1.1. specifiskā atbalsta mērķa “Novērst plūdu un krasta erozijas risku apdraudējumu pilsētu teritorijās” projektu iesniegumu otrās un trešās atlases kārtas īstenošanas noteikumi” (turpmāk – MK noteikumi Nr. 519),izstrādāti saskaņā ar Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Eiropas Savienības (turpmāk – ES) struktūrfondu un Kohēzijas fonda 2014.-2020. gada plānošanas perioda īstenošanas gaitā Vides aizsardzības un reģionālās attīstības ministrija (turpmāk – VARAM) sadarbībā ar Centrālo finanšu un līgumu aģentūru (turpmāk – CFLA) un Finanšu ministriju (turpmāk – FM) ir secinājusi, ka specifisko atbalsta mērķu (turpmāk – SAM) un to pasākumu īstenošanas uzraudzības uzlabošanas nolūkos, lai nodrošinātu vienotu izpratni par uzraudzības rādītāju veidiem un to piemērošanu, nepieciešams tehniski precizēt līdz šim konstatētās nepilnības SAM un to pasākumu uzraudzībā, precizējot esošos rādītājus, to definīcijas vai papildinot ar jauniem rādītājiem **MK noteikumus Nr. 150, MK noteikumus Nr. 859, MK noteikumus Nr. 174 un MK noteikumus Nr. 519**. Darbības programmā “Izaugsme un nodarbinātība” (turpmāk – DP) tiek iekļauti rezultāta rādītāji, kas raksturo ne tikai ES fondu intervences ietekmi, bet arī to pasākumu ietekmi, kas tiek veikti, izmantojot citus instrumentus, piemēram, izmaiņas normatīvajos aktos vai citas iniciatīvas, ko rada nozare. Tādējādi nav nepieciešams finansējuma saņēmējiem noteikt prasību uzkrāt informāciju par projektos radīto ietekmi uz rezultāta rādītājiem, jo pienākums šādu informāciju sniegt, izstrādājot dažādus ziņojumus un īstenojot uzraudzības pasākumus, ir ES fondu atbildīgajām iestādēm, tai skaitā VARAM. Attiecīgi finansējuma saņēmējiem, īstenojot projektus, ir saistoši sniegt informāciju tikai par iznākuma vai specifiskā iznākuma rādītāja izpildi.Tādējādi, lai nodrošinātu vienotu izpratni un pieeju par uzraudzības rādītāju veidiem un to piemērošanu, t.i., ka:* rezultātu rādītājus piemēro uzraudzībai SAM un SAM pasākumu īstenošanas līmenī;
* iznākuma rādītājus vai specifiskos iznākuma rādītājus piemēro tikai projektu īstenošanas uzraudzībai,

ir izstrādāti grozījumi šī punkta pirmajā rindkopā minētajos MK noteikumu projektos par SAM un to pasākumu īstenošanu. **MK noteikumos Nr.519** grozījumi paredz projekta līmenī uzkrāt informāciju par projektā no applūšanas pasargātajiem objektiem (specifiskais iznākuma rādītājs), ņemot vērā, ka rezultāta rādītājā tiek ņemts vērā samazinājums nacionālā līmenī, kur uzskaites princips rādītāja uzskaitei ir atšķirīgs no projektam noteiktās uzskaites. Tāpat precizēta rezultāta rādītāja redakcija, jo DP paredz to uzskaitīt kā samazinājuma intervālu un nevis precīzu objektu skaitu.**MK noteikumos Nr.150** esošā rezultāta rādītāja redakcija tiek noteikta par specifisko iznākuma rādītāja definīciju, jo DP neparedz šādu rezultātu rādītāju un netiek plānots šādu rezultāta rādītāju iekļaut DP. Jau šobrīd SAM pasākuma ietvaros īstenotā projekta uzraudzībā tiek piemēroti attiecīgie uzraudzības rādītāji, tādējādi nemainot finansējuma saņēmēja pienākumus uzkrāt attiecīgu informāciju. MK noteikumu projekts par grozījumiem **MK noteikumos Nr. 403** (par SAM 5.3.1. īstenošanu) izstrādāts, lai nodrošinātu atbilstību grozījumiem DP, kas izdarīti ar MK 2018. gada 26. februāra rīkojumu Nr. 69 “Grozījumi Eiropas Savienības struktūrfondu un Kohēzijas fonda 2014.-2020. gada plānošanas perioda darbības programmā “Izaugsme un nodarbinātība”” un 2018.gada 3.oktobra rīkojumu Nr.485 “Grozījumi Eiropas Savienības struktūrfondu un Kohēzijas fonda 2014.-2020. gada plānošanas perioda darbības programmā “Izaugsme un nodarbinātība””. Savukārt MK noteikumu projekts par grozījumu **MK noteikumos Nr. 514** (par SAM 5.4.1.1. pasākuma īstenošanu) nodrošina atbilstību grozījumiem DP, kas izdarīti ar MK 2017. gada 16. augusta rīkojumu Nr. 433 “Grozījumi Eiropas Savienības struktūrfondu un Kohēzijas fonda 2014.-2020. gada plānošanas perioda darbības programmā “Izaugsme un nodarbinātība””. Minētajos gadījumos MK rīkojumos precizētas iznākuma rādītāja vai prioritārā virziena finanšu rādītāja starpposma vērtības un līdz ar to jānodrošina arī vērtību aktualizācija attiecīgo SAM un to pasākumu īstenošanas noteikumos.MK noteikumu projekts par grozījumiem **MK noteikumos Nr. 859** (par SAM 5.4.2.2. pasākuma īstenošanu) paredz ne tikai grozījumus attiecībā uz rādītāju precizēšanu, bet arī nosaka vispārīgākus nosacījumus projekta īstenošanas termiņam. MK noteikumu Nr. 859 32. punktā noteikts, ka projektu īsteno četru gadu laikā, bet ne ilgāk kā līdz 2022. gada 31. decembrim. Tas nozīmē, ka gadījumā, ja projektā, kura īstenošanas termiņš ir četri gadi, nepieciešams pagarinājums, to nav iespējams veikt. Vērtējot būvniecības iepirkumu gaitu, VARAM secina, ka vērojama tendence būvdarbu pakalpojuma iepirkumus izbeigt sadārdzinājuma vai nelielā darbu un izmaksu apjoma dēļ. Tamdēļ lai novērstu situācijas, kad saistīto iepirkumu dēļ projektos paredzētās darbības nevar tikt veiktas līguma vai vienošanās par projekta īstenošanu noteiktajā termiņā, VARAM ierosina SAM 5.4.2.2. pasākumā noteikt tikai maksimālo projektos atbalstāmo darbību īstenošanas termiņu, t.i., 2023. gada 31. decembri. Pagarinājums attiektos uz visiem projektiem SAM 5.4.2.2. pasākuma ietvaros, izņemot uz darbībām, kas jāpabeidz līdz 2019. gada 31. decembrim. Ierosinātie grozījumi neietekmētu kopējo projekta budžetu – darbības ir jāpabeidz esošā budžeta ietvaros, izdalot atlikušo finansējumu uz pagarinātā termiņa mēnešu skaitu.  |
| 3. | Projekta izstrādē iesaistītās institūcijas un publiskas personas kapitālsabiedrības | Pirms MK noteikumu projektu izstrādes notikušas vairākas sanāksmes ar FM un CFLA, lai vienotos par pieeju rādītāju uzraudzībā. |
| 4. | Cita informācija | MK noteikumu projekti nemaina kārtību, kādā tiek īstenoti finanšu disciplīnas pasākumi, kas noteikti MK 2018. gada 13. marta sēdes protokollēmumā (Nr.15, 30.§). |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | MK noteikumu projekti ietekmē tiešās pārvaldes iestādes, kas iesaistītas ES fondu vadībā (FM, VARAM, CFLA), kā arī finansējuma saņēmējus un potenciāli to sadarbības partnerus. |
| 2. | Tiesiskā regulējuma ietekme uz tautsaimniecību un administratīvo slogu | Būs nepieciešams veikt precizējumus līgumos un vienošanās par projektu īstenošanu, kā arī Kohēzijas politikas fondu vadības informācijas sistēmā, tomēr to raksturs ir tehnisks un nemaina projektu būtību.CFLA ir izveidojusies prakse līgumu vai vienošanos par projekta īstenošanu grozījumu veikšanā, tamdēļ netiek plānots, ka MK noteikumu projekti radītu ietekmi uz institūcijas administratīvo slogu, kas būtiski atšķirtos no līdzšinējās ES fondu vadības prakses.Administratīvais slogs finansējuma saņēmējiem netiek palielināts, jo ierosinātie grozījumi novērš līdz šim konstatētās nepilnības tieši SAM un to pasākumu īstenošanas līmenī. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Nav |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Apvienotā anotācija ir sagatavota grozījumiem šādos MK noteikumos:1. MK noteikumos Nr. 403;
2. MK noteikumos Nr. 514;
3. MK noteikumos Nr. 150;
4. MK noteikumos Nr. 859;
5. MK noteikumos Nr. 174;
6. MK noteikumos Nr. 519.
 |
| 2. | Atbildīgā institūcija | VARAM |
| 3. | Cita informācija | Nav |

|  |
| --- |
| **V.Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Finansējuma saņēmēji, ko ietekmē grozījumi attiecībā uz rādītāju izmaiņām, nepieciešamības gadījumā saņems informāciju no CFLA par ierosinātajiem grozījumiem projekta īstenošanā.SAM 5.4.2.2. pasākuma finansējuma saņēmēji tiks informēti par veiktajām izmaiņām, lai nepieciešamības gadījumā tiktu lemts par līguma vai vienošanās par projekta īstenošanu termiņa pagarinājumu. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM kā atbildīgā iestāde, CFLA kā sadarbības iestāde, finansējuma saņēmēji (projektu īstenotāji). |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. MK noteikumu projektos ietvertajiem grozījumiem nav ietekmes uz pārvaldes funkcijām, institucionālo struktūru un institūcijas cilvēkresursiem, jo neparedz jaunu funkciju izpildi. |
| 3. | Cita informācija | Nav |

Vides aizsardzības un reģionālās

attīstības ministrs J.Pūce

1. SAM 5.1.1. “Novērst plūdu un krasta erozijas risku apdraudējumu pilsētu teritorijās” (projektu iesniegumu otrā un trešā kārta), SAM 5.3.1. “Attīstīt un uzlabot ūdensapgādes un kanalizācijas sistēmas pakalpojumu kvalitāti un nodrošināt pieslēgšanas iespējas”, SAM 5.6.3. “Vēsturiski piesārņoto vietu sanācija” [↑](#footnote-ref-2)
2. 5.4.1.1. pasākums “Antropogēno slodzi mazinošas infrastruktūras izbūve un rekonstrukcija *Natura 2000* teritorijās”, 5.4.2.1. pasākums “Bioloģiskās daudzveidības saglabāšanas un ekosistēmu aizsardzības priekšnoteikumi, 5.4.2.2. pasākums “Vides monitoring un kontroles sistēmas attīstība un sabiedrības līdzdalības vides pārvaldībā veicināšana” [↑](#footnote-ref-3)